Arhitektuuritudeng Jaan Kuusemetsa kirjatöö "Sammas puust ja punaseks" (Postimees, 18.4.2008 ) püüab näidata, et "vabadussammas pole sellisel kujul antud kohta kaugeltki mitte parim lahendus". Kuna aga sambaloometöö käib täistuuridel, siis olevat Kuusemetsa meelest võimalikuks kompromissiks püstitada see sammas mujale - nimelt sinna, kus taoline suur avarust nõudev sammas seisma peaks: "Näiteks mõne suurema maantee äärde või kuskile rannikule, kus oleks palju ruumi ja avarust ning samba ümber saaks rajada terve teemakohase memoriaali." Vabaduse väljaku nurk jääb autori hinnangul samba jaoks ebasobivaks asukohaks. Kuusemets soovitab plaanitavale kohale esmalt puust sambakoopia püstitada, et hinnata tulemuse vastavust kujutlusele.